Verrasztó sijoittui 2011 Shanghain MM-kilpailuissa 400 metrin sekauinnissa kuudenneksi ja karsiutui 200 metrillä välierissä. Saman vuoden Szczecinin lyhyen radan EM-kilpailuissa hän saavutti 400 metrin sekauinnissa hopeaa ajalla 4.03,03. Debrecenin pitkän radan EM-kilpailuissa 2012 hän oli samalla matkalla niin ikään toinen ajalla 4.14,23 ja 200 metrin sekauinnissa kuudes. Lontoon olympialaisissa hän karsiutui molemmilla sekauintimatkoilla alkuerissä. Vuoden 2012 lopulla hän saavutti 400 metrin sekauinnissa lyhyen radan EM-hopeaa Chartres'ss 2012 ajalla 4.02,54 ja MM-pronssia Istanbulissa ajalla 4.02,87.